**Din mediul casnic**

*Florianruse*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Într-o dimineață, ea, îl provocă

cu mult mai mult decât și-ar fi dorit -

încă puțin și se duceau la muncă

iar el nu înceta din turuit:

«...Nu-i oare liberul arbitru un intim

și-ntâmplător izvor de opțiune

pentru ce anume consimțim,

fiecare-n parte,-a ne constrânge?

Nu-s oare individualele-opțiuni

mai mult decât prestabilite noduri de destin

ce,-oricăruia, propun, glumeț, viața a-și arvuni

pân' ajunge, integral, a le-mplini?

Nu-s oare scopurile spre care tânjim,

obstacole ce luminează

drumuri pe care-optăm să ne-amăgim

c-ar recompensa pe cel ce le urmează?

Nu-i oare inerția dintre două succesive scopuri,

mediu fertil nevoii patologice de-a considera

că nașterea și moartea nu-s numai simple scopuri

ci și infime părți din "cel mai complex plan"?...»

Ea sări de-odat': "Vai ce-a trecut timpul!

Te-aș ruga, când pleci, să duci și gunoiul..."